3io C. PLINII HIST. NAT. LIB. XXI. 



fecundius , una radice quinquagenos spe emittente 

 bulbos. Est et rubens lilium, quod Grci crinon vocant. 

 Alii florem ejus cynorrhodon. Laudatissimum in An- 

 tiochia , et Laodicea Syriae , mox in Phaselide. Quartum 

 locum obtinet in Italia nascens. 



Narcissi gnera m. 



XII. Sunt et purpurea lilia , aliquando gemino caule, 

 carnosiore tantum radice, majorisque bulbi, sed unius : 

 narcissum vocant. Hujus alterum genus flore candido, 

 calyce purpureo. Differentia a liliis est et haec , quod 

 narcissis folia in radice sunt, probatissimis in Lyciae 

 montibus. Tertio generi cetera eadem, calyx herbaceus. 

 Omnes serotini. Post Arcturum enim florent, ac per 

 aequinoctium autumnum. 



Quantum semen tinguatur, ut infecta nascantur. 



XIII. Inventa est et in his ratio inserendi, monstri- 

 ficis hominum ingeniis. Colliguntur namque mense julio 

 scapi arescentes , liliaque suspenduntur in fumo. Dein 

 nudantibus se nodulis , in faece nigri vini , vel grci , 

 mense martio macerantur, ut colorem percipiant, atque 

 ita in scrobiculis seruntur, heminis fcis circumfusis. 



